Udbudstekst:

## Ukrudts- og erosionsbeskyttelse

 Materialer og produkter

Ukrudtsdug:

100% komposterbar, nonwoven med termisk behandling på én side, 200 g/m². UV-stabil i min. 4 år, produceret af 95% biofibre (PLA) + 5% hamp. Farve: Naturbrun

Spyd:

300 mm træspyd med tværgående dybel samt 100 x 100 mm befæstelsesplade i træ.

 Udlægning

Etablering iht. tegningsmaterialet og leverandørforskrifter.

Dugen rulles ud på en velafrettet og plan overflade, fri for rodukrudt. Ruller overlappes med min. 20 cm. Ved forlængelse af 2 rulleender skal dugen overlappes med 50 cm. I et grid af 1 x 1 meter sættes et træspyd. På skrå flader anvendes op til 3-4 træspyd pr. m²

Ved kanten af dugen etableres ekstra sikring, således at vind ikke kan komme ind under dugen. Kanten af dugen stikkes evt. ned i jorden, eller der sættes ekstra spyd.

Ved træbeplantninger markeres plantehullet (evt. med markeringsspray) og der skæres et lille T-formet snit, hvor igennem der plantes. Efter plantningen, sikres det at sollys ikke kan trænge igennem snittet til jorden under dugen ved at lægge ca. 10 cm bark- eller vedflis omkring planten.